B4-1048/95

Ψήφισμα σχετικά με την ολοκλήρωση των πολιτικών και προγραμμάτων για τον πληθυσμό και το περιβάλλον

Το Ευρωπαϊκό Κοινοβούλιο,

- έχοντας υπόψη το ψήφισμά του, της 11ης Μαρτίου 1994, σχετικά με τη δημογραφική κατάσταση και εξέλιξη ((ΕΕ C 91, 28.03.1994, σελ. 340.)),

- έχοντας υπόψη το ψήφισμά του, της 29ης Σεπτεμβρίου 1994, σχετικά με το αποτέλεσμα της Διεθνούς Διάσκεψης του Καΐρου για τον πληθυσμό και την ανάπτυξη ((ΕΕ C 305, 31.10.1994, σελ. 80.)),

- έχοντας υπόψη το ψήφισμα της Συνέλευσης Ίσης Εκπροσώπησης ΑΚΕ-ΕΕ, της 3ης Φεβρουαρίου 1995, σχετικά με τα αποτελέσματα της Παγκόσμιας Διάσκεψης του Καΐρου για τον πληθυσμό και την ανάπτυξη,

- έχοντας υπόψη το πρόγραμμα δράσης που εγκρίθηκε στη Διάσκεψη του Καΐρου από τις 179 παρούσες αντιπροσωπείες, περιλαμβανομένης και εκείνης της Ευρωπαϊκής Ένωσης,

- έχοντας υπόψη το ψήφισμά του της 15ης Ιουνίου 1995 με θέμα την Τετάρτη Διάσκεψη για τις Γυναίκες στο Πεκίνο με θέμα: Ισότητα, Ανάπτυξη και Ειρήνη ((ΣΠ της ημερομηνίας αυτής, Μέρος ΙΙ, σημείο 4,)),

Α. λαμβάνοντας υπόψη ότι ο πληθυσμός και η ανάπτυξη αποτελούν συστατικά και αλληλοσχετιζόμενα στοιχεία του προβληματισμού σχετικά με την προώθηση της ειρήνης και της ασφάλειας, την δικαιοσύνη στις διεθνείς σχέσεις, την εκρίζωση της φτώχειας, την προστασία του κοινού για όλους μας περιβάλλοντος και την πραγματοποίηση των ανθρώπινων δικαιωμάτων και την επίτευξη ίσων ευκαιριών για γυναίκες και άνδρες,

Β. αναγνωρίζοντας τη συλλογική μας ευθύνη να παραδώσουμε στις μέλλουσες γενεές ένα ποικιλόμορφο και υγιές περιβάλλον[semigr ] επισημαίνοντας ότι το έργο αυτό έχει γίνει δυσχερέστερο εξαιτίας του συνδυασμού της ταχείας αύξησης του πληθυσμού στις αναπτυσσόμενες χώρες και των ρυπογόνων προτύπων παραγωγής και κατανάλωσης στις αναπτυγμένες χώρες,

Γ. σημειώνοντας ότι τα αποτελέσματα αφενός της αυξήσεως του πληθυσμού και αφετέρου της αχαλίνωτης αυξήσεως θέτουν εν κινδύνω το περιβάλλον και ως εκ τούτου καθιστούν επιτακτική την στροφή προς την αυτοσυντηρούμενη ανάπτυξη,

Δ. αναγνωρίζοντας ότι διάφορες μελέτες επισημαίνουν ότι το «πλουσιότερο» 30% του πληθυσμού παγκοσμίως χρησιμοποιεί πολύ περισσότερους υλικούς πόρους, όπως εξ απολιθωμάτων καύσιμα και ακατέργαστες ύλες, από όσους το «φτωχότερο» 70% του πληθυσμού παγκοσμίως[semigr ] λαμβάνοντας υπόψη ότι συγκεκριμένως για την ενέργεια και διάφορες ακατέργαστες ύλες οι «πλούσιοι» κάτοικοι της Γης καταναλώνουν δέκα φορές περισσότερο κατά μονάδα από ό,τι οι «φτωχοί» κάτοικοι του πλανήτη,

1. καλεί την Επιτροπή να θέσει σε εφαρμογή και να υποστηρίξει μέτρα και πολιτικές οι οποίες θα διασπάσουν τις αμοιβαία ενισχυόμενες σχέσεις ανάμεσα στην φτώχεια, την αύξηση του πληθυσμού και την υποβάθμιση του περιβάλλοντος σε παγκόσμιο επίπεδο[semigr ]

2. καλεί την Επιτροπή και τις χώρες ΑΚΕ να αντιμετωπίσουν αποτελεσματικότερα το θέμα του πληθυσμού και της εκπαίδευσης για την υγεία[semigr ]

3. αναμένει από το Συμβούλιο να ηγηθεί της προσπάθειας ώστε να διασφαλισθεί ότι τα πρώτα βήματα που έγιναν κατά την Διάσκεψη του Καΐρου, όσον αφορά την αναγνώριση του ρόλου των γυναικών στην ανάπτυξη θα διαφυλαχθούν και θα ενισχυθούν κατά την Παγκόσμια Διάσκεψη των Ηνωμένων Εθνών για τις Γυναίκες στο Πεκίνο[semigr ] παρέχει έντονη υποστήριξη προς ένα δικαίωμα της γυναίκας στην αυτοδιάθεση όσον αφορά το σώμα της, συμπεριλαμβανομένων του αναπαραγωγικού και του σεξουαλικού δικαιώματος[semigr ]

4. υπενθυμίζει στο Συμβούλιο την δέσμευση που ανέλαβε στην Διάσκεψη του Καΐρου για μια «ουσιαστική αύξηση» των πόρων που διατίθενται για τα σχετικά με τον πληθυσμό προγράμματα[semigr ] προτρέπει το Συμβούλιο να αυξήσει τους διαθέσιμους πόρους ώστε να έχουν φθάσει τα 300 εκατ. ECU το έτος 2000, όπως πρότεινε η Επιτροπή[semigr ] καλεί την Επιτροπή να υποβάλει ευρωπαϊκό «σχέδιο παροχής εκτάκτου βοηθείας» προς βελτίωση της καταστάσεως των γυναικών στις φτωχότερες αναπτυσσόμενες χώρες[semigr ]

5. καλεί το Συμβούλιο και την Επιτροπή να διασφαλίσουν έναν αποτελεσματικότερο συντονισμό και εποπτεία, ώστε να μεγιστοποιηθεί η αποτελεσματικότητα της διεθνούς βοήθειας για προγράμματα σχετικά με τον πληθυσμό[semigr ] πρεσβεύει την αναγνώριση των στόχων και των απαιτήσεων των γυναικών όσον αφορά την ανάπτυξη και συνεργασία στο πλαίσιο μιας πολυτομεακής προσεγγίσεως και επί ίσοις όροις συμμετοχής των γυναικών στον σχεδιασμό, την εφαρμογή, την επιτήρηση και αξιολόγηση[semigr ]

6. καλεί την Επιτροπή να ενημερώνει το Κοινοβούλιο σε ετήσια βάση, σχετικά με τις προόδους της όσον αφορά την εφαρμογή του Προγράμματος Δράσης του Καΐρου[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τις κυβερνήσεις των χωρών ΑΚΕ και τους Συμπροέδρους της Συνέλευσης Ίσης Εκπροσώπησης ΑΚΕ-ΕΕ.